《程朱之学四首》
宋代·陈普

高明若韩苏，方正如君实。
太山当面前，瞠目不能识。
谁能不由户，可怪亦可惜。
得若在家庭，迷殆胡越隔。
向微程朱子，出手为开辟。
我辈白日中，夜行至今日。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。